Rafael del Riego, cabdill dels revoltats de Cadis va morir penjat el 7 de novembre del 1823, i els impulsors del moviment liberal van ser jutjats, marginats o exiliats d'Espanya. L'exèrcit de la Santa Aliança va quedar-se ocupant Espanya varis anys més fins al 1830 en l'anomenada Dècada Ominosa per a sostenir la Monarquia absoluta de Ferran VII que va reprimir als cabdills liberals com Juan Martín Díez. Definitivament ja no es va formar cap expedició a Espanya i el col·lapse a Amèrica ja va ser irreversible. Els caps reialistes sobrevivents i els seus exèrcits relegats pel desgovern d'Espanya i fracturats ells mateixos per les discòrdies de liberals i absolutistes van capitular finalment després de la Batalla d'Ayacucho, tot i que encara es van sostenir contra tot pronòstic a l'arxipèlag de Chiloé i la Fortalesa del Real Felipe d'El Callao, fins a finalitzar la seva resistència al gener de l'any 1826 quedant sota sobirania d'Espanya només les illes de Cuba i Puerto Rico a Amèrica.